Kabilang sa mga tinalakay sa pangunguna ni Felino Gutierrez, Jr., Extension Services Director ng Southern Luzon State University (SLSU) ang tungkol sa Financial Management: Defined-Situationer on Philippine Farm Bookkeeping; Essentials of Farm Bookkeeping: Key Terminologies, Overview of Accounting Cycle/Period, Cash Basis vs. Accrual Basis; Everyday Bookkeeping; Costing: Types of Cost, Depreciation Cost Computation; at Summarizing Transactions.
Ayon kay Marites Cosico, OIC Center Director ng Agricultural Training Institute (ATI) Region IV-A, mapalad ang bayan ng Lucban sapagkat sila ang kauna-unahang nagkaroon ng FFS on Climate Change na makakatulong sa mga magsasaka na makaiwas sa pagkalugi ng produkto sa pagpapalayan. Ayon pa kay Cosico na patuloy silang nagkakaloob ng mga pagsasanay tulad ng FFS on Climate Change na kung saan ang ATI Region IV-A ang tumatayong sponsor nito.